ddrg/super_eurlex huggingface dataset:
MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning med henblik på vedtagelse af Europa-Parlamentets og Rådets forordning om fordelingen af tilladelser til lastvognskørsel i Schweiz

1999/0022 (COD))

Den fælles holdning og specielt ændringsforslagene til bilag I og II er baseret på resultaterne af en trafikundersøgelse, der er blevet foretaget på Kommissionens vegne. På grundlag af den af Kommissionen foreslåede metode, som er blevet lettere tilpasset for at tage hensyn til visse medlemsstaters særlige geografiske beliggenhed, er Rådet nået frem til en fælles holdning om fordelingen af tilladelser til lastvognskørsel i Schweiz.

Kommissionen hilser den fælles holdning velkommen og accepterer denne og opfordrer Europa-Parlamentet til at afslutte dets andenbehandling af det ændrede forslag hurtigst muligt, så disse tilladelser kan anvendes af Fællesskabets vognmænd fra 1. januar 2001.
Forslag til EUROPA-PARLAMENTETS OG RÅDETS BESLUTNING om udnyttelse af fleksibilitetsinstrumentet (punkt 24 i interinstitutionel aftale af 6. maj 1999 om budgetdisciplin og forbedring af budgetproceduren)

(forelagt af Kommissionen)

Forslag til EUROPA-PARLAMENTETS OG RÅDETS BESLUTNING om udnyttelse af fleksibilitetsinstrumentet (punkt 24 i interinstitutionel aftale af 6. maj 1999 om budgetdisciplin og forbedring af budgetproceduren)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til interinstitutionel aftale om budgetdisciplin og forbedring af budgetproceduren [1], særlig punkt 24,

[1] EFT C 172 af 18.6.1999, s. 1.

under henvisning til Kommissionens forslag [2],

[2] SEK(2000) ... endelig.

under henvisning til det samråd mellem Rådet og en delegation fra Europa-Parlamentet, med deltagelse af Kommissionen, der blev afholdt den 23. november 2000 i forbindelse med Rådets andenbehandling af budgettet for 2001, og

ud fra følgende betragtninger:

(1) Efter at situationen har ændret sig i Serbien, er de politiske forudsætninger nu opfyldt for, at dette land kan modtage støtte fra det bistandsprogram for genopbygning, udvikling og stabilisering, der er fastlagt for hele det vestlige Balkan.

(2) Den bistand på 40 mio. EUR, der på Kommissionens foreløbige forslag til budget for år 2001 var afsat til Serbien til støtte for de demokratiske kræfter og de byer, der administreres af oppositionen, må udvides til også at omfatte finansiering af genopbygningen, således at den samlede bistand kommer til at omfatte 240 mio. EUR i 2001.

(3) Efter en gennemgang af bevillingerne til alle de foranstaltninger, der er omfattet af udgiftsområde 4 "Foranstaltninger udadtil" i de finansielle overslag, er budgetmyndighedens to parter nået frem til det resultat, at denne supplerende udgift ikke kan finansieres i 2001 inden for det loft, der er fastsat for dette udgiftsområde.

(4) Betingelserne for udnyttelse af fleksibilitetsinstrumentet som anført under punkt 24 i ovennævnte interinstitutionelle aftale er opfyldt -

VEDTAGET FØLGENDE BESLUTNING:

Artikel 1

Fleksibilitetsinstrumentet skal udnyttes med 200 mio. EUR på 2001-budgettet.

Artikel 2

Dette beløb skal benyttes til finansiering af genopbygningen i Serbien inden for rammerne af kapitel B7-54 på 2001-budgettet.

Artikel 3

Nærværende beslutning offentliggøres i De Europæiske Fællesskabers Tidende samtidig med 2001-budgettet.

Udfærdiget i Bruxelles, den .

På Europa-Parlamentets vegne På Rådets vegne

Formand Formand
52001SC0041

Udkast til afgørelse fra den blandede komité EU-Andorra om bestemmelserne for iværksættelsen af tillægsprotokollen om veterinære spørgsmål til aftalen i form af brevveksling mellem Det Europæiske Økonomiske Fællesskab og Fyrstendømmet Andorra, undertegnet i Bruxelles den 15. maj 1997 - Udkast til Fællesskabets fælles stillingtagen /* SEK/2001/0041 endelig udg. */
MEDDELELSE FRA KOMMISSIONEN TIL RÅDET om genudnævnelse af EF-Sortsmyndighedens præsident og vicepræsident

I 1996 udnævnte Rådet i henhold til artikel 43 i Rådets forordning (EF) nr. 2100/94 [1] af 27. juli 1994, senest ændret ved forordning (EF) nr. 2506/95 af 25. oktober 1995 [2], Bart KIEWIET til præsident og José ELENA ROSSELLO til vicepræsident for EF-Sortsmyndigheden for en periode på fem år på grundlag af en liste over ansøgere, som Kommissionen havde opstillet efter at have indhentet udtalelse fra administrationsrådet. Denne femårsperiode udløber henholdsvis 31. juli 2001og 28. februar 2002.

[1] EFT L 227 af 1.9.1994, s. 1.

[2] EFT L 258 af 28.10.1995, s. 3.

Ifølge artikel 43, stk. 2, andet punktum, i forordning (EF) nr. 2100/94 kan genudnævnelse finde sted.

I overensstemmelse med nævnte forordnings artikel 43, stk. 1, er administrationsrådet blevet hørt om mulige emner til de pågældende poster og afgav vedlagte udtalelse på mødet den 18. oktober 2000. Kommissionen har besluttet at tilslutte sig administrationsrådets udtalelse og foreslår derfor Rådet at genudnævne begge overordnede tjenestemænd for en ny femårsperiode.
Udkast til AFGØRELSE TRUFFET AF DET BLANDEDE EØS-UDVALG om ændring af bilag I (dyre- og plantesundhed) til EØS-aftalen - Udkast til Fællesskabets fælles stillingtagen

(forelagt af Kommissionen)

BEGRUNDELSE

1. Det Blandede EØS-udvalgs afgørelse nr. 189/1999 af 17. december 1999 indeholdt bestemmelse om en overgangsordning for Island gældende til den 30. juni 2001 i forbindelse med Rådets direktiv 91/67/EØF.

2. Overgangsordningen var berettiget, fordi det var nødvendigt at foretage analyser af visse sygdomme. Da dette arbejde endnu ikke er færdiggjort, bør overgangsperioden for Island forlænges til 30. juni 2002.

3. Det Blandede EØS-udvalg bør derfor vedtage vedlagte afgørelse om ændring af bilag I til EØS-aftalen.

4. I artikel 1, stk. 3, litra b), i Rådets forordning (EF) nr. 2894/94 om visse gennemførelsesbestemmelser til aftalen om Det Europæiske Økonomiske Samarbejdsområde er det fastsat, at Rådet fastlægger Fællesskabets holdning til sådanne afgørelser.

5. Rådet anmodes derfor om at godkende vedlagte udkast til Fællesskabets holdning med henblik på vedtagelse i form af en afgørelse truffet af Det Blandede EØS-udvalg.

Udkast til AFGØRELSE TRUFFET AF DET BLANDEDE EØS-UDVALG om ændring af bilag I (dyre- og plantesundhed) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag I til aftalen blev ændret ved afgørelse nr. ... af ... [1] truffet af Det Blandede EØS-udvalg.

[1] EFT L ...

(2) Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter [2] blev indarbejdet i aftalen ved Det Blandede EØS-udvalgs afgørelse nr. 69/98 af 17. juli 1998 [3].

[2] EFT L 46 af 19.2.1991, s. 1.

[3] EFT L 158 af 24.6.1999, s. 1.

(3) Det Blandede EØS-udvalgs afgørelse nr. 189/1999 [4] af 17. december 1999 indeholdt bestemmelse om en overgangsordning for Island gældende til den 30. juni 2001 i forbindelse med Rådets direktiv 91/67/EØF.

[4] EFT L 74 af 15.3.2001, s. 24.

(4) Overgangsordningen var berettiget, fordi det var nødvendigt at gennemføre analyser af visse sygdomme. Eftersom dette arbejde stadig pågår, må det anses for berettiget at forlænge overgangsordningen til den 30. juni 2002.

(5) Denne afgørelse finder ikke anvendelse på Liechtenstein -

TRUFFET FØLGENDE AFGØRELSE:

Artikel 1

Under punkt 5 (Rådets direktiv 91/67/EØF) i del 4.1 i kapitel I i bilag I til aftalen ændres datoen "30. juni 2001" i stk. 2, i artikel 28d, i den ændrede tekst til "30. juni 2002".

Artikel 2

Denne afgørelse træder i kraft den ..., forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 [5].

[5] Ingen forfatningsmæssige krav angivet.

Artikel 3

Denne afgørelse offentliggøres i De Europæiske Fællesskabers Tidendes EØS-afsnit og EØS-tillæg.

Udfærdiget i Bruxelles, .

På Det Blandede EØS-Udvalgs vegne

Formand

Sekretærer for Det Blandede EØS-Udvalg
Henstillilng med henblik på RÅDETS AFGØRELSE om Fællesskabets deltagelse i det 21. møde i Det Stående Udvalg for Bern-konventionen om beskyttelse af Europas vilde dyr og planter samt naturlige levesteder

(forelagt af Kommissionen)

I. BEGRUNDELSE

Bern-konventionen tager sigte på at beskytte Europas vilde dyr og planter samt naturlige levesteder. Dette mål henhører under EF-traktatens artikel 174, der omfatter bevarelse, beskyttelse og forbedring af miljøkvaliteten.

Fællesskabet har godkendt konventionen ved Rådets afgørelse 82/72/CEE [1].

[1] EFT L 38 af 10.02.1982

Det 21. møde i Det Stående Udvalg for Bern-konventionen afholdes den 26.-30. november 2001 i Strasbourg.

Kommissionen fører forhandlinger med medlemsstaterne på dette møde i overensstemmelse med forhandlingsdirektiverne.

II. HENSTILLING

Kommissionen henstiller til:

a) at Rådet bemyndiger Kommissionen til at deltage i forhandlingerne på det 21. møde i Det Stående Udvalg for Bern-konventionen om beskyttelse af Europas vilde dyr og planter samt naturlige levesteder, som skal afholdes i Strasbourg den 26.-30. november 2001,

b) at Rådet udpeger et særligt udvalg, der skal bistå Kommissionen, som fører disse forhandlinger på Fællesskabets vegne i overensstemmelse med traktaten, og

c) at Kommissionen og medlemsstaterne, i det omfang de afgørelser, der skal træffes, henhører under medlemsstaternes kompetence, sikrer en fælles holdning i Fællesskabets internationale repræsentation gennem et snævert samarbejde under forhandlingerne,

d) at Rådet vedtager de forhandlingsdirektiver, der er indeholdt i bilaget.

BILAG

FORHANDLINGSDIREKTIVER

1. Kommissionen sørger for, at Det Stående Udvalgs afgørelser er i overensstemmelse med den relevante fællesskabslovgivning.

2. Kommissionen aflægger beretning for Rådet om resultaterne af forhandlingerne og om eventuelle problemer, der måtte opstå under forhandlingerne.
Udkast til KOMMISSIONENS BESLUTNING 2001/.../EKSF om ændring af bilaget til Kommissionens beslutning nr. 244/2001/EKSF om forvaltning af visse restriktioner for indførslen af visse stålprodukter fra Den Russiske Føderation

BEGRUNDELSE

Rusland har benyttet sig af den ret, som landet har i henhold til artikel 3, stk. 4, i aftalen om handelen med visse stålprodukter [1] i aftalen om handelen med visse stålprodukter, til midt på året at anmode om en overførsel af de kvantitative begrænsninger for 2001 mellem forskellige produktgrupper: Landet har anmodet om overførsel af 1 950 t produkter i gruppe SB2 til gruppe SB3. Det udvalg, der er nedsat ved Kommissionens beslutning nr. 2136/97/EKSF er blevet rådspurgt og har udtalt sig med enstemmighed til fordel for vedlagte forslag.

[1] EFT L 300 af 4.11.1997, s. 52.

Udkast til KOMMISSIONENS BESLUTNING 2001/.../EKSF om ændring af bilaget til Kommissionens beslutning nr. 244/2001/EKSF om forvaltning af visse restriktioner for indførslen af visse stålprodukter fra Den Russiske Føderation

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 95, stk. 1

under henvisning til Kommissionens beslutning nr. 2136/97/EKSF af 12. september 1997 [2], senest ændret ved Kommissionens beslutning nr. 244/2001/EKSF af 5. februar 2001 [3] om forvaltning af visse restriktioner for indførslen af visse stålprodukter fra Den Russiske Føderation, særlig artikel 8 sammenholdt med artikel 7,

[2] EFT L 300 af 4.11.1997, s. 15.

[3] EFT L 35 af 6.2.2001, s. 16.

efter høring af Det Rådgivende Udvalg og efter samstemmende udtalelse afgivet af Rådet med enstemmighed, og

ud fra følgende betragtninger:

(1) Den Russiske Føderation har i henhold til artikel 3, stk. 4, i aftalen om handelen med visse stålprodukter [4] anmodet om overførsel af visse mængder fra kategori SB2 valsetråd til kategori SB3 andre lange produkter, og Det Europæiske Kul- og Stålfællesskab har accepteret denne anmodning.

[4] EFT L 300 af 4.11.1997, s. 52.

(2) Bilaget til beslutning nr. 244/ 2001/EKSF bør der ændres for at tage hensyn til ændringen af de kvantitative restriktioner.

(3) Foranstaltningerne i henhold til denne beslutning er i overensstemmelse udtalelse fra det rådgivende udvalg, der er nedsat i henhold til artikel 7 i beslutning nr. 2136/97/EKSF -

VEDTAGET FØLGENDE BESLUTNING:

Artikel 1

Bilaget til beslutning nr. 244/2001/EKSF erstattes af teksten i bilaget til denne beslutning.

Artikel 2

Denne beslutning træder i kraft dagen efter offentliggørelsen i De Europæiske Fællesskabers Tidende.

Denne beslutning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Kommissionens vegne

Pascal LAMY

Medlem af Kommissionen

BILAG

KVANTITATIVE RESTRIKTIONER

Den Russiske Føderation

(ton)

>TABELPOSITION>
Udkast til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder - Udkast til Fællesskabets fælles stillingtagen

(forelagt af Kommissionen)

BEGRUNDELSE

1. Protokol 31 til EØS-aftalen indeholder særlige bestemmelser om samarbejdet mellem Fællesskabet og EØS-EFTA-staterne ud over de fire friheder.

2. Vedlagte udkast til afgørelse truffet af Det Blandede EØS-udvalg har til formål at ændre protokol 31 med henblik på udvidelse af samarbejdet på området socialpolitik. Det fastlægger rammerne for samarbejdet og fastsætter vilkårene for EØS-EFTA-staternes fulde deltagelse i EF-programmet og aktiviteter på dette område:

- 32001 D 0903: Rådets afgørelse 2001/903/EF af 3. december 2001 om Det Europæiske Handicapår 2003 (EFT L 335 af 19.12.2001, s. 15).

3. I artikel 1, stk. 3, litra b), i Rådets forordning (EF) nr. 2894/94 om visse gennemførelsesbestemmelser til EØS-aftalen fastsættes det, at Rådet på Kommissionens forslag fastlægger Fællesskabets holdning til sådanne afgørelser.

4. Udkastet til Det Blandede EØS-udvalgs afgørelse forelægges Rådet til godkendelse. Kommissionen håber at kunne fremlægge Fællesskabets holdning i Det Blandede EØS-udvalg i maj 2002.

Udkast til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 86 og 98, og

ud fra følgende betragtninger:

(1) Protokol 31 til aftalen blev ændret ved afgørelse nr. .../... truffet af Det Blandede EØS-udvalg den ... [1].

[1] EFT L ...

(2) Rådets afgørelse 2001/903/EF af 3. december 2001 om Det Europæiske Handicapår 2003 [2] skal indarbejdes i aftalen -

[2] EFT L 335 af 19.12.2001, s. 15.

TRUFFET FØLGENDE AFGØRELSE:

Artikel 1

Følgende led indsættes i artikel 5, stk. 8, i protokol 31 til aftalen:

'- 32001 D 0903: Rådets afgørelse 2001/903/EF af 3. december 2001 om Det Europæiske Handicapår 2003 (EFT L 335 af 19.12.2001, s. 15).'

Artikel 2

Denne afgørelse træder i kraft den [...], forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 [3].

[3] [Ingen forfatningsmæssige krav angivet.] [Forfatningsmæssige krav angivet.]

Artikel 3

Denne afgørelse offentliggøres i De Europæiske Fællesskabers Tidendes EØS-afsnit og EØS-tillæg.

Udfærdiget i Bruxelles, den .[...].

På Det Blandede EØS-udvalgs vegne

Formand [...]

Sekretærer for det Blandede EØS-udvalg [...]
MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2 om Rådets fælles holdning med henblik på vedtagelse af Europa-Parlamentets og Rådets direktiv om 24. ændring af Rådets direktiv 76/769/EØF om begrænsning af markedsføring og anvendelse af visse farlige stoffer og præparater (pentabromodiphenylether)

1. Baggrund

- Ovennævnte direktivforslag [KOM(2001) 12 endelig] blev vedtaget af Kommissionen den 15. januar 2001 og fremsendt til Rådet og Europa-Parlamentet.

- Europa-Parlamentet godkendte forslaget med ændringsforslag ved førstebehandlingen den 6. September 2001.

- Kommissionens ændrede forslag [KOM(2001) 555 endelig] blev vedtaget den 28. september 2001 og fremsendt til Rådet.

- Der blev opnået politisk enighed i Rådet med enstemmighed den 27. september 2001, og Rådet fastlagde sin fælles holdning den 27. Oktober 2001.

- Det Økonomiske og Sociale Udvalg afgav udtalelse den 25. April 2001.

2. Direktivets formål

Forslaget, der har hjemmel i traktatens artikel 95, har følgende to formål:

- at beskytte det indre marked ved at indføre harmoniserede bestemmelser for markedsføring og anvendelse af pentabromodiphenylether (pentaBDE)

- at sørge for et højt sundheds- og miljøbeskyttelsesniveau ved at begrænse markedsføring og anvendelse af pentaBDE og af varer, der indeholder pentaBDE.

3. Bemærkninger til den fælles holdning

3.1. Generelt

Den fælles holdning svarer til Kommissionens ændrede forslag.

3.2. Ændringsforslag

Ud af Parlamentets otte ændringsforslag har Kommissionen accepteret ét fuldt ud og en del af et andet i princippet.

Kommissionen har accepteret at fjerne undtagelsen for teknisk ren octaBDE, der indeholder pentaBDE i koncentrationer på under 5 %, fra forbuddet, da det fremgår af nye oplysninger fra producenter, at octaBDE kan fremstilles uden pentaBDE.

Kommissionen har ikke accepteret de af Parlamentets ændringsforslag, der gik ud på at udvide det foreslåede direktiv til også at omfatte forbud mod andre stoffer, nemlig octaBDE og decaBDE. Disse stoffer vil eventuelt blive taget op i et kommende forslag fra Kommissionen, når risikovurderingerne er fuldendt og det er blevet undersøgt, om der findes sikre erstatningsprodukter.

Kommissionen har heller ikke accepteret ændringsforslaget vedrørende procedurerne for risikovurdering i henhold til forordning (EØF) nr. 793/93 om vurdering af og kontrol med risikoen ved eksisterende stoffer. Dette ændringsforslag var mere vidtgående end nærværende forslag om at begrænse markedsføring og anvendelse af pentaBDE.

3.3. Rådets fælles holdning

Rådets fælles holdning omfatter, ud over de af Parlamentets ændringsforslag, som Kommissionen har accepteret, en ændring med begrundelse i tekniske forhold. Hensigten med denne ændring er at præcisere anvendelsesområdet for det foreslåede direktiv yderligere.

4. Konklusion

Kommissionen støtter den fælles holdning, fordi den nøje svarer til Kommissionens ændrede forslag.
MEDDELELSE FRA KOMMISSIONEN TIL EUROPA-PARLAMENTET i henhold til artikel 251, stk. 2, andet afsnit, i EF-traktaten om den fælles holdning vedtaget af Rådet med henblik på vedtagelse af Europa-Parlamentets og Rådets direktiv om ændring af Rådets direktiv 90/425/EØF og 92/118/EØF for så vidt angår animalske biprodukter

1. BAGGRUND

Dato for oversendelse af forslaget til Europa-Parlamentet og Rådet (KOM(2000) 573 endelig 2000/0230 COD): // 19.10.2000.

Dato for udtalelse fra Det Økonomiske og Sociale Udvalg: // 26.4.2001.

Dato for Europa-Parlamentets udtalelse ved førstebehandlingen: // 12.6.2001.

Dato for vedtagelse af fælles holdning: // 20.11.2001.

2. FORMÅLET MED KOMMISSIONENS FORSLAG

Med forslaget foretages de ændringer i direktiv 90/425/EØF og 92/118/EØF, som er en nødvendig følge af vedtagelsen af forordningen om animalske biprodukter, som ikke er bestemt til konsum, således at der ikke bliver overlapninger mellem forordningen og de to direktiver.

3. BEMÆRKNINGER TIL DEN FÆLLES HOLDNING

Da Rådet er enigt med Europa-Parlamentet om en tidligere ikrafttrædelsesdato for forordningen om animalske biprodukter, som ikke er bestemt til konsum, fastsættes det i den fælles holdning, at direktivets ikrafttrædelsesdato skal stemme overens med forordningens anvendelsesdato.

Da Rådet endvidere også går ind for at tydeliggøre anvendelsesområdet for forordningen om animalske biprodukter, så det fremgår, at medlemsstaterne kan regulere import og markedsføring af produkter, som forordningens bilag ikke indeholder bestemmelser om, omfatter den fælles holdning en ændring af artikel 3 i direktiv 92/118/EØF, så den tilsvarende bestemmelse udgår af direktivet.

Kommissionen har ingen invendinger mod Rådets holdning.

4. KONKLUSION

Kommissionen støtter formandskabets dokument om den fælles holdning.
UDTALELSE FRA KOMMISSIONEN efter EF-traktatens artikel 245, andet afsnit, om udkast til Rådets afgørelse om ændring af artikel 20 i protokollen vedrørende statutten for EF-Domstolen

1. Som anført i EF-Domstolens begrundelse i anmodning af 17. oktober 2001 [1] skyldes den foreslåede ændring ikrafttrædelsen af den aftale, Rådet indgik i 1999 med Republikken Island og Kongeriget Norge om disse to landes associering i gennemførelsen, anvendelsen og udviklingen af Schengen-reglerne (EFT L 176 af 10. juli 1999, s. 36), hvor det i artikel 9, stk. 2, foreskrives, at disse to lande kan deltage i præjudicielle sager for Domstolen.

[1] Rådets dokument 12991/01 af 19. oktober 2001.

2. Der er tidligere blevet foretaget en ændring af artikel 20 i statutten for EF-Domstolen i lighed med den her foreslåede for at give de stater, der deltager i aftalen om Det Europæiske Økonomiske Samarbejdsområde, mulighed for at deltage i præjudicielle sager for Domstolen.

3. Den foreslåede formulering gør det muligt at undgå en ændring af artikel 20 i statutten, når nye aftaler om tredjelandes deltagelse i præjudicielle sager træder i kraft.

Kommissionen kan tilslutte sig den formulering, som EF-Domstolen har foreslået.
MEDDELELSE FRA KOMMISSIONEN TIL RÅDET om udnævnelse af formanden for EF-Sortsmyndighedens appelkammer og dennes suppleant

I artikel 47, stk. 1, i Rådets forordning (EF) nr. 2100/94 af 27. juli 1994 om EF-sortsbeskyttelse [1], senest ændret ved Rådets forordning (EF) nr. 2506/95 af 25. oktober 1995 [2], er det for EF-Sortsmyndigheden fastsat, at appelkamrenes formænd og disses suppleanter udnævnes af Rådet. Dette sker, for hver formands- og suppleantpost, på grundlag af en liste over ansøgere, som opstilles af Kommissionen efter høring af administrationsrådet. De udnævnes for et tidsrum af fem år, og genudnævnelse kan finde sted.

[1] EFT L 227 af 1.9.1994, s. 1.

[2] EFT L 258 af 28.10.1995, s. 3.

Embedsperioden for den nuværende formand og suppleant udløb den 15. september 2002.

Ved nærværende meddelelse til Rådet foreslår Kommissionen i overensstemmelse med artikel 47 i ovennævnte forordning listerne over ansøgere til de to ledige stillinger.

Kommissionen har modtaget 15 ansøgninger efter en indkaldelse af interessetilkendegivelser med henblik på udnævnelse til formand for appelkammeret ved EF-Sortsmyndigheden eller som suppleant herfor, som er offentliggjort i De Europæiske Fællesskabers Tidende [3]. En af de modtagne ansøgninger kunne ikke tages i betragtning.

[3] EFT C 141 A/1 af 14.6.2002, s. 1.

EF-Sortsmyndighedens administrationsråd udtalte sig efter sit møde den 5. september 2002 om de udkast til lister over ansøgere til formands- og suppleantposten, som Kommissionen havde forelagt. Kommissionen har besluttet at tilslutte sig administrationsrådets udtalelse. Listerne i bilag 1 og 2 til denne meddelelse til Rådet indeholder 3 ansøgere til formandsposten og 2 ansøgere til posten som formandens suppleant, opført i alfabetisk rækkefølge.

BILAG 1

Liste over ansøgere til udnævnelse/genudnævnelse som formand for EF-Sortsmyndighedens appelkammer, opført i alfabetisk rækkefølge:

Hr. GOEBEL, Frank Peter

Hr. MILLETT, Timothy Patrick

Fru WINKLER, Gabriele

BILAG 2

Liste over ansøgere til udnævnelse som suppleant for formanden for EF-Sortsmyndighedens appelkammer, opført i alfabetisk rækkefølge:

Hr. KÖLLER, Michael

Hr. MILLETT, Timothy Patrick